**OBVESTILO**

**POSAMEZNIKOM PO 13. ČLENU SPLOŠNE UREDBE O VARSTVU OSEBNIH PODATKOV (GDPR)**

Seznanjamo vas z informacijami o zbiranju in obdelavi osebnih podatkov v okviru Javnega poziva za izbiro kandidatov za predstavnika ustanovitelja v upravnem odboru javnega raziskovalnega zavoda Nacionalni inštitut za biologijo (v nadaljnjem besedilu: javni poziv).

* **Upravljavec zbirke osebnih podatkov:**

Ministrstvo za visoko šolstvo, znanost in inovacije

Masarykova cesta 16, 1000 Ljubljana

Telefon: 01 478 46 00

Elektronski naslov: gp.mvzi@gov.si

* **Kontakti pooblaščene osebe za varstvo osebnih podatkov:**

Ime in priimek pooblaščene osebe: mag. Biserka Hirci

 Telefon: 01 478 46 00

 Elektronski naslov: povop.mvzi@gov.si.

* **Namen obdelave osebnih podatkov:**

Osebni podatki se obdelujejo z namenom izvedbe javnega poziva, vključno z:

* evidentiranjem prijaviteljev,
* preverjanjem pogojev in meril za prijavitelje,
* izbiro najustreznejših kandidatov,
* pripravo gradiv za predlaganje izbranih kandidatov Vladi RS v imenovanje,
* komunikacijo s prijavitelji na javni poziv in z imenovanimi predstavniki ustanovitelja,
* vodenjem evidence o trajanju mandata upravnega odbora Nacionalnega inštituta za biologijo, v katerega je kandidat imenovan.

Zgoraj navedeni podatki se obdelujejo tudi za namen vodenja statističnih in drugih analitičnih evidenc ter pripravo dopisov in gradiv v zvezi z izvedbo postopkov javnega poziva in imenovanja predstavnikov ustanovitelja v upravnem odboru Nacionalnega inštituta za biologijo, za katerega je kandidat kandidiral oz. je imenovan.

Skladno s 74.a členom Zakona o državni upravi Uradni list RS, št. [113/05](https://www.uradni-list.si/glasilo-uradni-list-rs/vsebina/2005-01-5007) – uradno prečiščeno besedilo, [89/07](https://www.uradni-list.si/glasilo-uradni-list-rs/vsebina/2007-01-4388) – odl. US, [126/07](https://www.uradni-list.si/glasilo-uradni-list-rs/vsebina/2007-01-6415) – ZUP-E, [48/09](https://www.uradni-list.si/glasilo-uradni-list-rs/vsebina/2009-01-2380), [8/10](https://www.uradni-list.si/glasilo-uradni-list-rs/vsebina/2010-01-0251) – ZUP-G, [8/12](https://www.uradni-list.si/glasilo-uradni-list-rs/vsebina/2012-01-0268) – ZVRS-F, [21/12](https://www.uradni-list.si/glasilo-uradni-list-rs/vsebina/2012-01-0815), [47/13](https://www.uradni-list.si/glasilo-uradni-list-rs/vsebina/2013-01-1783), [12/14](https://www.uradni-list.si/glasilo-uradni-list-rs/vsebina/2014-01-0304), [90/14](https://www.uradni-list.si/glasilo-uradni-list-rs/vsebina/2014-01-3646), [51/16](https://www.uradni-list.si/glasilo-uradni-list-rs/vsebina/2016-01-2246), [36/21](https://www.uradni-list.si/glasilo-uradni-list-rs/vsebina/2021-01-0716), [82/21](https://www.uradni-list.si/glasilo-uradni-list-rs/vsebina/2021-01-1758), [189/21](https://www.uradni-list.si/glasilo-uradni-list-rs/vsebina/2021-01-3724), [153/22](https://www.uradni-list.si/glasilo-uradni-list-rs/vsebina/2022-01-3795) in [18/23](https://www.uradni-list.si/glasilo-uradni-list-rs/vsebina/2023-01-0348)) in Uredbo o upravnem poslovanju (Uradni list RS, 9/18, 14/20, 167/20, 172/21, 68/22, 89/22, 135/22, 77/23 in 24/24) se podatki beležijo v elektronski evidenci dokumentarnega gradiva Ministrstva za visoko šolstvo, znanost in inovacije, INFORMACIJSKI SISTEM KRPAN, ki zagotavlja evidentiranje vseh dokumentov, ki jih organ prejme ali nastanejo pri njegovem delu, ter vseh podatkov, potrebnih za izvajanje nalog organa.

V evidenco dokumentarnega gradiva se skladno z zgoraj navedenimi zakonskimi podlagami evidentirajo naslednji evidenčni podatki: številka dokumenta, datum dokumenta, datum prejema oziroma odpreme dokumenta, signirni znak, subjekt dokumenta, kratka vsebina dokumenta, oznaka, ali gre za vhodni, izhodni ali lastni dokument, kratek opis vsake morebitne priloge, morebitna stopnja tajnosti in rok. Podatki o subjektu dokumenta so praviloma osebno ime oziroma firma pravne osebe ali naziv organa ter prebivališča oziroma sedež ter morebitni elektronski naslov pošiljatelja pri vhodnih dokumentih in naslovnika pri izhodnih dokumentih.

Kontaktni podatki (ime, priimek, elektronski naslov in telefonsko številko) kandidata, ki ga je Vlada RS imenovala za predstavnika ustanovitelja v upravni odbor Nacionalnega inštituta za biologijo, se posredujejo zavodu, v katerega upravni odbor je kandidiral za predstavnika ustanovitelja.

* **Pravna podlaga za obdelavo osebnih podatkov:**

Obdelava osebnih podatkov v okviru javnega poziva temelji na členu 6(1)(e) Splošne uredbe o varstvu osebnih podatkov (GDPR), saj je obdelava potrebna za izpolnitev zakonske naloge oz. obveznosti, ki velja za Ministrstvo za visoko šolstvo, znanost in inovacije. Ministrstvo je dolžno izvesti postopek izbire kandidatov in obdelovati osebne podatke kandidatov v skladu z zakonodajo, ki ureja področje znanstvenoraziskovalne in inovacijske dejavnosti, ter na podlagi Sklepa o ustanovitvi javnega raziskovalnega zavoda Nacionalni inštitut za biologijo (Uradni list št. 114/22), ki določa postopek za imenovanje predstavnikov ustanovitelja v upravnem odboru zavoda. Z obdelavo osebnih podatkov ministrstvo ne posega v upravičen interes posameznika, ki kandidira za predstavnike ustanovitelja v upravni odbor zavoda, saj ministrstvo obdeluje njegove osebne podatke le za namene povezane v zvezi z imenovanjem in sodelovanjem v upravnem odboru Nacionalnega inštituta za biologijo.

* **Uporabniki ali kategorije uporabnikov osebnih podatkov, če obstajajo:**

Podatki ne bodo posredovani tretjim osebam ali organizacijam. Obdelava se izvaja v okviru notranjih postopkov Ministrstva za visoko šolstvo, znanost in inovacije.

* **Informacije o prenosih osebnih podatkov v tretjo državo ali mednarodno organizacijo:**

Prenosi osebnih podatkov v tretje države ali mednarodne organizacije ne bodo izvedeni.

* **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

Roki hrambe so za organe državne uprave določeni na podlagi predpisov, ki veljajo za posamezno vrsto gradiva, in sicer skladno z 78. členom Uredbe o upravnem poslovanju (Uradni list RS, št. [9/18](https://www.uradni-list.si/glasilo-uradni-list-rs/vsebina/2018-01-0353), [14/20](https://www.uradni-list.si/glasilo-uradni-list-rs/vsebina/2020-01-0461), [167/20](https://www.uradni-list.si/glasilo-uradni-list-rs/vsebina/2020-01-2919), [172/21](https://www.uradni-list.si/glasilo-uradni-list-rs/vsebina/2021-01-3363), [68/22](https://www.uradni-list.si/glasilo-uradni-list-rs/vsebina/2022-01-1605), [89/22](https://www.uradni-list.si/glasilo-uradni-list-rs/vsebina/2022-01-2236), [135/22](https://www.uradni-list.si/glasilo-uradni-list-rs/vsebina/2022-01-3243), [77/23](https://www.uradni-list.si/glasilo-uradni-list-rs/vsebina/2023-01-2419) in 24/24 in z Uredbo o varstvu dokumentarnega in arhivskega gradiva (Uradni list RS št. 42/17).

Dokumentarno gradivo, ki nastane v postopkih izbora in imenovanja predstavnikov ustanovitelja v organe upravljanja pravnih oseb javnega sektorja, v katerem vlogo ustanovitelja v imenu Republike Slovenije izvršuje Vlada Republika Slovenije in so v pristojnosti Ministrstva za visoko šolstvo, znanost in inovacije, je ovrednoteno kot arhivsko gradivo. Za to gradivo se izvaja postopek odbiranja arhivskega gradiva iz dokumentarnega gradiva, nato pa se izroči pristojnemu javnemu arhivu v hrambo, skladno z veljavnimi predpisi.

* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:**

Posameznik, ki poda kandidaturo za predstavnika ustanovitelja v organu upravljanja zavoda, ima skladno s členi 15. - 26. GDPR pravico do dostopa osebnih podatkov, ki se nanašajo nanj, ter pravico do popravka in omejitve obdelave podatkov, če so izpolnjeni pogoji za to.

* **Informacija o pravici do preklica privolitve, kadar obdelava temelji na privolitvi:**

Obdelava osebnih podatkov v okviru tega postopka ne temelji na privolitvi, temveč na izpolnjevanju zakonskih obveznosti, ki jih ima Ministrstvo za visoko šolstvo, znanost in inovacije. Zato ni mogoče preklicati privolitve, saj obdelava temelji na zakonski obveznosti, ki je zavezana za izvedbo postopka izbire kandidatov.

* **Informacija o pravici do vložitve pritožbe pri nadzornem organu:**

Če posameznik meni, da je prišlo do kršitve pravic, lahko vloži pritožbo pri Informacijskem pooblaščencu:

Naslov: Dunajska cesta 22, 1000 Ljubljana

Elektronski naslov: gp.ip@ip-rs.si

Telefon: 01 230 97 30

Spletna stran: [www.ip-rs.si](http://www.ip-rs.si)